
24 DR.30.6.2008 

 
PENERANGAN OLEH TIMBALAN PERDANA MENTERI DI BAWAH P.M. 14(1)(i) 

 
PENJELASAN LANJUT TERHADAP TERAS 3 

KAJIAN SEPARUH PENGGAL RMK-9 

 

11.37 pg. 

Timbalan Perdana Menteri [Dato' Sri Haji Mohd. Najib bin Tun Haji Abdul 
Razak]:  Tuan Yang di-Pertua, pada 26 Jun 2008 yang lalu, Yang Amat Berhormat Perdana 
Menteri telah melancarkan Kajian Separuh Penggal Rancangan Malaysia Ke-9 bagi 
menghuraikan hala tuju program pembangunan untuk tempoh separuh penggal kedua 
Rancangan Malaysia Ke-9.  Saya telah menyokong usul yang dibentangkan oleh Yang 
Amat Berhormat Perdana Menteri dan kini memohon izin untuk memberi penjelasan lanjut 
khususnya mengenai strategi penyusunan semula masyarakat yang tercatat dalam bab 
Teras Ketiga - Menangani Ketidaksamaan Sosioekonomi Yang Berterusan Secara 
Membina dan Produktif. Penjelasan ini dibuat untuk mengelakkan daripada salah tafsiran 
mana-mana pihak.   

Tuan Yang di-Pertua, bagi memastikan Malaysia mengekalkan momentum 
pertumbuhan yang positif dan seimbang, agenda pembangunan di bawah kajian separuh 
penggal RMK-9 akan terus dilaksanakan... 

Tuan Lim Kit Siang [Ipoh Timur]:  Point of order Tuan Yang di-Pertua. Saya 
hairan. Adakah ini Yang Amat Berhormat Timbalan Perdana Menteri ambil bahagian dalam 
perbahasan atau satu kenyataan ministerial.   

Dato' Sri Haji Mohd. Najib bin Tun Haji Abdul Razak: Ini kenyataan ministerial.   

Tuan Lim Kit Siang [Ipoh Timur]: Kenapa ini dibuat? Adakah ini..., kerana ini luar 
biasa.   

Tuan Yang di-Pertua:  Yang Berhormat.   

Tuan Lim Kit Siang [Ipoh Timur]: Ini... luar biasa oleh kerana patut dibuat masa 
itu.   

Tuan Yang di-Pertua: Yang Berhormat, Yang Berhormat. Yang Berhormat Ipoh 
Timur tunggu dulu. Ini dibuat selaras dengan Peraturan Mesyuarat yang disebut tadi 14, 
dan ada kaitan dengan Peraturan Mesyuarat 25.  Yakinlah Ipoh Timur bahawa Speaker 
tidak akan membuat apa-apa kalau tidak mengikut landasan peraturan dan ini cuma 
penjelasan tambahan kepada ucapan yang dibuat oleh Perdana Menteri. Jadi kalau 
umpamanya ucapan tadi itu dapat dibaca, maka Yang Berhormat boleh bahas selepas ini. 
Cuma penjelasan tambahan kepada fakta-fakta yang ditimbulkan oleh Perdana Menteri 
sewaktu membentangkan Rancangan Malaysia Ke-9, Kajian Separuh Penggal.  Cuma itu.   

Tuan Haji Mahfuz bin Omar [Pokok Sena]:  Penjelasan Tuan Yang di-Pertua, 
penjelasan.   

Tuan Yang di-Pertua:  Penjelasan atau point of order? 

Tuan Haji Mahfuz bin Omar [Pokok Sena]: Point of order yang disebut tadi iaitu 
14(1)(i) ini. Saya ingin mendapat penjelasan adakah bermakna bahawa penjelasan Yang 
Amat Berhormat Timbalan Perdana Menteri ini perakui bahawa Yang Amat Berhormat 
Perdana Menteri telah tidak dapat memberikan penerangan yang cukup, yang jelas dalam 
sesi pembentangan yang lalu...[Dewan riuh] 

Dr. Haji Mohd. Puad Zarkashi [Batu Pahat]:  Janganlah cari peluang pula. 

Tuan Haji Mahfuz bin Omar [Pokok Sena]: Tidak. Sebab bagi saya sepatutnya 
penerangan itu sudah sepatutnya sudah dapat diperjelaskan oleh Yang Amat Berhormat 
Perdana Menteri. Sepatutnya sudah ada satu persediaan yang cukup dari segi fakta dan 
sebagainya. Kenapa perlu ambil masa perbahasan yang diberikan kepada Ahli-ahli 
Parlimen untuk berbahas pada hari ini...   



PENERANGAN OLEH TIMBALAN PERDANA MENTERI DI BAWAH P.M. 14(1)(i). PENJELASAN LANJUT TERHADAP TERAS 3 KAJIAN SEPARUH PENGGAL RMK-9. 11.37 pg. Timbalan Perdana Menteri [Dato' Sri Haji Mohd. Najib bin Tun Haji Abdul Razak]: Tuan Yang di-Pertua, pada 26 Jun 2008 yang lalu, Yang Amat Berhormat Perdana Menteri telah melancarkan Kajian Separuh Penggal Rancangan Malaysia Ke-9 bagi menghuraikan hala tuju program pembangunan untuk tempoh separuh penggal kedua Rancangan Malaysia Ke-9. Saya telah menyokong usul yang dibentangkan oleh Yang Amat Berhormat Perdana Menteri dan kini memohon izin untuk memberi penjelasan lanjut khususnya mengenai strategi penyusunan semula masyarakat yang tercatat dalam bab Teras Ketiga- Menangani Ketidaksamaan Sosioekonomi Yang Berterusan Secara Membina dan Produktif. Penjelasan ini dibuat untuk mengelakkan daripada salah tafsiran mana-mana pihak. Tuan Yang di-Pertua, bagi memastikan Malaysia mengekalkan momentum pertumbuhan yang positif dan seimbang, agenda pembangunan di bawah kajian separuh penggal RMK-9 akan terus dilaksanakan... Tuan Lim Kit Siang [Ipoh Timur]: Point of order Tuan Yang di-Pertua. Saya hairan. Adakah ini Yang Amat Berhormat Timbalan Perdana Menteri ambil bahagian dalam perbahasan atau satu kenyataan ministerial. Dato' Sri Haji Mohd. Najib bin Tun Haji Abdul Razak: Ini kenyataan ministerial. Tuan Lim Kit Siang [Ipoh Timur]: Kenapa ini dibuat? Adakah ini..., kerana ini luar biasa. Tuan Yang di-Pertua: Yang Berhormat. Tuan Lim Kit Siang [Ipoh Timur]: Ini... luar biasa oleh kerana patut dibuat masa itu. Tuan Yang di-Pertua: Yang Berhormat, Yang Berhormat. Yang Berhormat Ipoh Timur tunggu dulu. Ini dibuat selaras dengan Peraturan Mesyuarat yang disebut tadi 14, dan ada kaitan dengan Peraturan Mesyuarat 25. Yakinlah Ipoh Timur bahawa Speaker tidak akan membuat apa-apa kalau tidak mengikut landasan peraturan dan ini cuma penjelasan tambahan kepada ucapan yang dibuat oleh Perdana Menteri. Jadi kalau umpamanya ucapan tadi itu dapat dibaca, maka Yang Berhormat boleh bahas selepas ini. Cuma penjelasan tambahan kepada fakta-fakta yang ditimbulkan oleh Perdana Menteri sewaktu membentangkan Rancangan Malaysia Ke-9, Kajian Separuh Penggal. Cuma itu. Tuan Haji Mahfuz bin Omar [Pokok Sena]: Penjelasan Tuan Yang di-Pertua, penjelasan. Tuan Yang di-Pertua: Penjelasan atau point of order? Tuan Haji Mahfuz bin Omar [Pokok Sena]: Point of order yang disebut tadi iaitu 14(1)(i) ini. Saya ingin mendapat penjelasan adakah bermakna bahawa penjelasan Yang Amat Berhormat Timbalan Perdana Menteri ini perakui bahawa Yang Amat Berhormat Perdana Menteri telah tidak dapat memberikan penerangan yang cukup, yang jelas dalam sesi pembentangan yang lalu...[Dewan riuh] Dr. Haji Mohd. Puad Zarkashi [Batu Pahat]: Janganlah cari peluang pula. Tuan Haji Mahfuz bin Omar [Pokok Sena]: Tidak. Sebab bagi saya sepatutnya penerangan itu sudah sepatutnya sudah dapat diperjelaskan oleh Yang Amat Berhormat Perdana Menteri. Sepatutnya sudah ada satu persediaan yang cukup dari segi fakta dan sebagainya. Kenapa perlu ambil masa perbahasan yang diberikan kepada Ahli-ahli Parlimen untuk berbahas pada hari ini...